KCON :TACT 2020 SUMMER สดจากกรุงโซล ส่งตรงถึงหน้าจอผู้ชมทั่วโลก
KCON (เคคอน) ประกาศจัดงานมหกรรมคอนเสิร์ตเค-คัลเชอร์ ในรูปแบบดิจิทัลสุดยิ่งใหญ่อลังการ KCON:TACT 2020 SUMMER (เคคอน : แทค 2020 ซัมเมอร์) เพื่อมอบประสบการณ์ความบันเทิงสุดพิเศษ ส่งตรงสู่หน้าจอของผู้ชมทางบ้านทั่วโลกโดยจะมีการสตรีมคอนเทนต์แบบถ่ายทอดสด และที่บันทึกเทปไว้ล่วงหน้า ไม่ว่าจะเป็นการแสดงของศิลปินเคป๊อปชั้นนำ กิจกรรมมีตแอนด์กรี๊ด รวมถึงกิจกรรมที่นำโดยอินฟลูเอนเซอร์ชื่อดัง ต่อเนื่อง 24 ชั่วโมงติดต่อกันยาวนาน 7 วัน ระหว่างวันที่ 20-26 มิถุนายนนี้ ถ่ายทอดสดจากสตูดิโอถ่ายทำระดับโลกของ Mnet ในกรุงโซล ประเทศเกาหลีใต้โดยรายได้ส่วนหนึ่งจากการจัดงาน จะมอบให้โครงการ Learning Never Stops (เลิร์นนิ่ง เนเวอร์ สต็อปส์) ของ UNESCO เพื่อช่วยเหลือเด็กๆที่ได้รับผลกระทบจากวิกฤตการณ์โควิด-19 ทั่วโลก ให้พวกเขาสามารถได้รับการศึกษาต่อไปกิจกรรมต่างๆ ในมหกรรม KCON: TACT 2020 SUMMER จะมีทั้งคอนเสิร์ต มีตแอนด์กรี๊ดแบบไลฟ์สด คอนเทนต์เบื้องหลังต่างๆ คอนเทนต์ที่เป็นความร่วมมือกันระหว่างศิลปิน และอินฟลูเอนเซอร์ชื่อดัง รวมถึงกิจกรรมพบปะกับอินฟลูเอนเซอร์ที่เคยเข้าร่วมเวทีของ KCON มาแล้วด้วยในส่วนของกิจกรรมอินเตอร์แอ็กทีฟนั้น จะเปิดโอกาสให้แฟนๆทั่วโลก ได้พูดคุยกับศิลปินและอินฟลูเอนเซอร์กว่า 30 คน ผ่านทางวิดีโอไลฟ์แชต นอกจากนี้ยังมีส่วนของกิจกรรมที่ใช้เทคโนโลยีล่าสุดอย่าง VR และ AR สุดล้ำ เข้ามามอบประสบการณ์ให้แฟนๆทั่วโลกได้ใกล้ชิดกับศิลปินคนโปรดมากยิ่งขึ้นอีกด้วย ชาว KCON จากทั่วทุกมุมโลกจะได้ร่วมสนุกไปพร้อมกัน ผ่านทางช่อง YouTube ของ Mnet ( https://www.youtube.com/Mnet ) พร้อมกับคำบรรยายภาษาอังกฤษ ติดตามข่าวเกี่ยวกับ KCON ได้ทางทวิตเตอร์ @KCONThailand.
KCON (เคคอน) ประกาศจัดงานมหกรรมคอนเสิร์ตเค-คัลเชอร์ ในรูปแบบดิจิทัลสุดยิ่งใหญ่อลังการ KCON:TACT 2020 SUMMER 
KCON,คอนเสิร์ต,เคป๊อป,มีตแอนด์กรี๊ด,ถ่ายทอดสด,อินฟลูเอนเซอร์,ข่าววันนี้,นักร้อง